আমি এতো বিস্তারিত লিখলাম এ জন্য যে, এদেশের অনেকের কাছে পাহাড়িদের নির্যাতিত বা খুন হওয়ার ইতিহাস জানা নেই। বিশেষ করে বাংলাদেশ সেনাবাহিনী পাহাড়িদের জীবনযাত্রা ধংস করে ফেলে এবং পাকিস্তানী কায়দায় সমতলভুমি থেকে আরো অধিবাসীকে পাহাড়ি এলাকায় স্থাপন করে। (সেনাবাহিনীর ওই নির্মম অত্যাচারের উল্লেখ করে হুমায়ুন আজাদ প্রশ্ন করেছিলেন, পাহাড়ের গোৈরিক মাটি কি আমার পাহাড়ি ভাইবোনদের রক্তে লাল হচ্ছে?) এই নবাগতদের মধ্যকার চতুর ও লোভী অংশ পাহাড়িদের সম্পত্তি দখল করে কেউ কেউ স্বর্ণকমল প্রাসাদ বানায়। পাহাড়িদের প্রধান অংশের নেতা সন্তু লারমার অভিযোগ থেকে আমরা জানছি, শান্তিচুক্তি নামের যে বিশাল কৃতিত্বের দাবী করা হয়, তার প্রায় কিছুই বাস্তবায়ন হয়নি। আমরা কি আমাদের পাহাড়ি ভাই-বোন-বন্ধুদের প্রতি এই বঞ্চনা চেয়ে চেয়ে দেখবো? এটিই এখন লাখ টাকার প্রশ্ন!!